CELEX: 62011TN0142
Language: mt
Date: 2011-03-14 00:00:00
Title: Kawża T-142/11: Rikors ippreżentat fl- 14 ta’ Marzu 2011 — SIR vs Il-Kunsill

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/24
            
         Rikors ippreżentat fl-14 ta’ Marzu 2011 — SIR vs Il-Kunsill
   (Kawża T-142/11)
   2011/C 130/47
   Lingwa tal-kawża: il-Franċiż
   
      Partijiet
   
   
      Rikorrenti: Soċjetà Ivorjana tar-Raffinar (SIR) (Abidjan, Côte d’Ivoire) (rappreżentant: M. Ceccaldi, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni 2011/18/PESK u r-Regolament tal-Kunsill (UE) 25/2011 tal-14 ta’ Jannar 2011 li jimponu miżuri restrittivi kontra ċerti persuni u entitajiet u b’mod partikolari fir-rigward tas-Soċjetà SIR;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               L-ewwel motiv huwa bbażat fuq ksur tal-Karta tan-Nazzjonijiet Uniti, kif ukoll fuq tal-Artikoli 3(5) u (6), 21(1) TUE u 7 TFUE, sa fejn il-Kunsill tal-Unjoni Ewropea eċċeda l-kompetenzi tiegħu billi stabbilixxa miżuri restrittivi peress li l-isem tar-rikorrenti ma huwiex inkluż fost il-persuni imsemmija fir-Riżoluzzjoni 1572 (2004) tal-Kunsill tas-Sigurtà tan-Nazzjonijiet Uniti.
            
         
               (2)
            
            
               It-tieni motiv huwa bbażat fuq ksur tal-prinċipju ta’ nuqqas ta’ interferenza fl-affarijiet interni ta’ Stat peress li l-Kunsill tal-Unjoni Ewropea mar kontra d-deċiżjoni sovrana tal-Kunsill Kostituzzjonali tar-Repubblika tal-Côte d’Ivoire li tidddikjara bħala President elett lil M. L. Gbagbo u mhux lil M. A. Ouattara.
            
         
               (3)
            
            
               It-tielet motiv huwa bbażat fuq illegalità interna tal-atti kkontestati li ma jistgħux ikunu relatati ma’ kompetenza u/jew ma’ setgħa tal-Kunsill tal-Unjoni Ewropea.
            
         
               (4)
            
            
               Ir-raba’ motiv huwa bbażat fuq ksur tad-drittijiet tad-difiża, sa fejn ir-rikorrenti ma setgħetx tieħu konjizzjoni tal-provi kontra tagħha u konsegwentement ma setgħetx ssostni l-opinjoni tagħha b’mod utli f’dan ir-rigward.
            
         
               (5)
            
            
               Il-ħames motiv huwa bbażat fuq ksur tal-prinċipju ta’ proporzjonalità peress li l-konsegwenzi tal-miżuri meħuda kemm għar-rikorrenti kif ukoll għall-popolazzjoni Ivorjana kienu sproporzjonati meta mqabbla mal-għan li għandu jintlaħaq.